**Тақырып 5. Айналым капиталын басқару**

Кәсіпорынның активтері екі топқа бөлінеді : негізгі және айналым активтері.

Негізгі капитал – кәсіпорын (корпорация) капиталының ұзақ мерзімді активіне салынған бөлігі.

Негізгі капиталға : материалдық емес актив, жаңа ұзақ мерзімді қаржы инвестициясы, негізгі құрал-жабдық, оның ішінде аяқталмаған ұзақ мерзімді инвестиция кіреді.

Негізгі құрал бағаланады. Халықаралық бухгалтерлік есеп стандартына сәйкес негізгі құрал-жабдық құнының төмендегі анықтамасы қолданылады :

Бастапқы құн, ағымдағы құн, қалдық құн, тарату құны, амортизациялық құн.

 Негізгі құрал-жабдықты пайдаланудың қаржы көрсеткіші мына топтарға біріктірілуі мүмкін :

* негізгі құрал-жабдықтың мөлшерінің, құрылымы мен серпінінің көрсеткіші
* негізгі құрал-жабдықты ұдайы өндіру мен айналымдылық көрсеткіші
* негізгі құрал-жабдықты пайдалану тиімділігінің көрсеткіші
* негізгі құрал-жабдықты ұстау мен пайдалануға жұмсалған шығынның тиімділік көрсеткіші
* негізгі құра-жабдыққа салынған инвестицияның тиімділігінің көрсеткіші.

Айналым капиталы (айналым қаражаты) – кәсіпорын капиталының өзінің ағымдағы активіне салынған бөлігі.

Айналым капиталы жоспарлау, есептеу және талдау практикасында келесі белгілер бойынша топтастырылады :

* өндіріс процесіндегі функционалдық рөліне байланысты - өндірістік айналым қоры (құрал-жабдық) және айналыс қоры
* бақылау, жоспарлау және басқару практикасына байланысты – нормаланатын айналым капиталы және нормаланбайтын қарыз капиталы
* айналым капитал қалыптасатын көзге байланысты – меншік айналым капиталы және қарыз айналым капиталы
* өтімділікке (ақшалай қаражатқа айналу жылдамдығы) байланысты – абсолютты өтімді қаражат, жылдам сатылатын айналым қаражаты

капиталды салу тәуекелінің дәрежесіне байланысты – салу тәуекелі барынша аз айналым капиталы, салу тәуекелі шамалы айналым капиталы

* , салу тәуекелі орташа айналым капиталы, салу тәуекелі жоғары айналым капиталы
* материалдық – мүліктік маңызына байланысты.

Айналым қаражатын қалыптастыру көзінің құрылымы : меншікті көзді, қарыз көзін, қосымша тартылған көзді қамтиды.

Кәсіпорынның айналым қаражатына қажеттілігі мына факторларға байланысты :

* өндіріс пен сату мөлшеріне
* бизнестің түріне (кәсіпорын қызметінің сипатына)
* қызмет (бизнес) ауқымына
* өндірістік кезеңнің ұзақтығына
* кәсіпорын капиталының құрылымына
* кәсіпорынның есептік саясатына және есеп айырысу жүйесіне
* кәсіпорынның шаруашылық қызметін кредиттеу шарттары мен практикасына
* материалдық – техникалық жабдықтау деңгейіне
* тұтынылатын шикізаттың түрі мен құрылымына
* өндірістің және кәсіпорын өнімінің сату мөлшерінің өсу қарқынына
* менеджерлер мен бухгалтерлердің және т.б. шеберлігіне.

Айналым капиталының айналымдылығын бағалау үшін мына көрсеткіштер пайдаланылады :

* айналым капиталының күнмен есептелетін айналымдылығы
* тура айналымдылық коэффициенті (айналым саны)
* кері айналымдылық коэффициенті (сатылған өнімнің 1 теңгесін айналым қаражатымен қамтамасыз етукоэффициенті).

*Бақылау сұрақтары :*

1. Айналым капиталының ұғымы және құрамы
2. Айналым капиталын басқару